**Seppo Paju** (s. 9. marraskuuta 1994) on entinen suomalainen frisbeegolfin pelaaja. Hän aloitti frisbeegolfin pelaamisen isänsä ja veljiensä innoittamana 12-vuotiaana. Paju edustaa turkulaista FORE Turku-frisbeegolfseuraa ja pelaa amerikkalaisen Prodigy Discin joukkueessa.
Paju toimii myös Joroisten Lukion kummipelaajana. Paju kertoi lopettaneensa kilpauransa 14.11.2022.

Frisbeegolfura
--------------

Lajissa kilpailemisen Paju aloitti vuonna 2008 ja hänen ensimmäinen kisansa oli Scandinavian Open Skellefteåssa Ruotsissa. Pajun kolmas kausi kilpatasolla vuonna 2010 oli erittäin menestyksekäs. Hän voitti alle 16-vuotiaiden maailmanmestaruuden, alle 19-vuotiaiden Euroopan-mestaruuden ja sijoittui avoimen sarjan suomenmestaruuskilpailuissa neljänneksi. Palkintona menestyksestä MM-kilpailussa suomalainen frisbeegolfyritys Discmania julkisti Pajun nimeä kantavan kiekon. 

Vuonna 2011 Paju voitti avoimen sarjan Suomen mestaruuden Oulun Meri-Toppilassa. Samana vuonna hän edusti Eurooppaa President's cup -kilpailussa sekä osallistui Kaliforniassa käydyissä MM-kisojen avoimeen sarjaan. MM-kilpailujen yhteydessä käydyssä heittonäytöksessä Paju heitti lajipiireissä kuuluisan "Epic ace" nimen saaneen hole-in-onen, josta hän kuittasi palkintorahaa $500.

Vuoden 2012 MM-kisoissa Paju sijoittui avoimessa sarjassa kuudenneksi. Se oli hänen paras sijoituksensa Major-tason kilpailussa, kunnes heinäkuussa 2018 hän sijoittui neljänneksi Tšekin tasavallassa käydyssä Konopiste Openissa.

2013 uusi yhdysvaltalainen välinevalmistaja Prodigy Disc värväsi Pajun tiimipelaajakseen. Urheilullisesti vuosi jäi rikkonaiseksi, koska Paju valmistui merkonomiksi sekä suoritti varusmiespalveluksen.

Elokuussa 2014 Paju voitti EM-kisojen avoimen luokan mestaruuden Sveitsin Genevessä. Voiton kunniaksi välinevalmistaja Prodigy Disc julkaisi erikoispainoksen Pajun suosimista kiekoista.

Seppo Pajun urasta julkaistiin 2017 lyhytdokumentti "Onnekkaalla matkalla", joka kertoo hänen urastaan, mutta myös dramaattisesta tapahtumasta lapsuudessa.

Kauden 2018 Paju on kilpaillut pääosin Yhdysvalloissa, jossa hän on saavuttanut kaksi voittoa (Maricopa Meadows & Challenge at Goat Hill Park). Kroatiassa käydyissä EM-kisoissa Paju sijoittui toiseksi ja MM-kisoissa kuudenneksi.

Yrittäjä
--------

2014 Paju sisaruksineen perusti frisbeegolfalan yrityksen Prodigy Disc Europen, joka toimii muun muassa maahantuonnin ja ratasuunnittelun parissa edustaen yhdysvaltalaista välinevalmistaja Prodigy Disc Inc.:ä. Yhteistyö syveni merkittävästi vuonna 2018, kun Paju sisaruksineen hankki merkittävän osuuden amerikkalaisyhtiöstä.

Lähteet
-------

1. 1 2 3 4  Seppo Paju PDGA. Viitattu 28.10.2014. (englanniksi)
2. ↑  Kolehmainen, Rami: Frisbeegolfin maailmanmestarin salaisuus: hermopeli *Yle Uutiset*.  26.7.2010. Viitattu 28.10.2014.
3. ↑  Kolvanki, Hanna: Seppo Paju voitti MM-kultaa *Turun Tienoo*.  15.7.2010.  Arkistoitu 5.10.2013.
4. ↑  Seppo Paju *7k.fi*. Viitattu 28.10.2014.
5. ↑  Seppo Paju *Prodigydisc.com*.  Arkistoitu 1.2.2014. Viitattu 28.10.2014. (englanniksi)
6. ↑   (Arkistoitu – Internet Archive)
7. ↑  Seppo Pajulle frisbeegolfin EM-kultaa *Yle Uutiset*.  30.8.2010. Viitattu 28.10.2014.
8. ↑   (Arkistoitu – Internet Archive)
9. ↑   (Arkistoitu – Internet Archive)
10. ↑  Seppo Paju PD2 (S-Line) Innova Store.  Arkistoitu 2.2.2014. Viitattu 19.1.2014.
11. ↑  Youtube, Epic ace *youtube.com*.
12. ↑  PDGA *pdga.com*.
13. ↑  PDGA *pdga.com*.
14. ↑  Prodigy welcomes two European champions *prodigydisc.com*.  Arkistoitu 28.10.2014. Viitattu 28.10.2014.
15. ↑  Frisbeegolfin EM-kilpailut olivat suomalaisten show *HS.fi*.  23.8.2014. Viitattu 28.10.2014.
16. ↑  PDGA - European Champioships 2014 *pdga.com*.
17. ↑  Seppo Paju voitti Euroopan mestaruuden *prodigydisc.eu*.  Arkistoitu 28.10.2014. Viitattu 28.10.2014.
18. ↑  A FORTUNATE JOURNEY - The Story of Seppo Paju *youtube.com*.
19. ↑  Seppo Paju #36744 *pdga.com*.  (englanniksi)
20. ↑  Pajulle frisbeegolfista ammatti *turuntienoo.fi*.
21. ↑   (Arkistoitu – Internet Archive)
22. ↑

Aiheesta muualla
----------------

* 
* Pelaajatiedot PDGA:n sivuilla